Diari Oficial de la Generalitat Valenciana


Sumari del DOGV 8095, del 31-07-2017 (2017/6838)

Procés de consulta i informació pública de la modificació puntual del PGOU de València relativa a la parcel·la delimitada pels carrers Jaume Roig, Álvaro de Bazán i Alemanya, Col·legi Alemany. Expedient número 03551/2017/79.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6838


Data del document
:   20-06-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Procés de consulta i informació pública de la modificació puntual del PGOU de València relativa a la parcel·la delimitada pels carrers Jaume Roig, Álvaro de Bazán i Alemanya, Col·legi Alemany. Expedient número 03453/2017/79.  
 [2017/6838]  
El Ple de l'Ajuntament, en sessió celebrada el 29 de juny de 2017, va adoptar l'acord que en la seua part dispositiva diu el següent:  
   
«Primer. Requerir l'interessat perquè esmene la documentació en els termes indicats en l'informe de la Direcció Territorial d'Educació, Investigació, Cultura i Esport de 6 de juny de 2017 i, una vegada esmenats, iniciar el procés de consulta a les administracions públiques afectades i persones interessades en la modificació puntual del PGOU de València relativa a la parcel·la delimitada pels carrers de Jaume Roig, Álvaro de Bazán i Alemanya, Col·legi Alemany, i sotmetre-la a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Segon. Sol·licitar informe a la Direcció Territorial d'Educació, Investigació, Cultura i Esport, en les dos seccions d'Educació i Cultura.  
  
Tercer. Comunicar l'inici de la fase de consulta a les associacions de veïns d'Exposició i Benimaclet, a l'AMPA del Col·legi Alemany i a les persones interessades en l'expedient.  
Quart. Procedir a la inserció en el lloc web municipal (www.valencia.es) de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, sítia en la planta baixa de l'edifici municipal de l'antiga Fàbrica de Tabacs, al carrer Amadeu de Savoia, número 11.»  
   
Per mitjà de decret del huité tinent d'alcalde, coordinador de l'Àrea de Desenvolupament Urbà i Vivenda, de 14 de juny de 2017, es declara esmenada la documentació en els termes establits en el punt primer de l'Acord plenari de 29 de juny de 2017.  
I de conformitat amb el que estableix l'article 57, en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar de l'endemà de la publicació d'aquest acord en el Diari Oficial de la Generalitat Valenciana (DOGV). Durant aquest mateix termini, es podran presentar suggeriments i omplir les enquestes incloses en l'estudi d'integració paisatgística.  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 20 de juliol de 2017.- El secretari: Manuel Latorre Hernández.